**Jegyzőkönyv**

mely készült 2020. február 24-én 10:00 órai kezdettel, saját székhelyén, a Budaörsi Örmény Nemzetiségi Önkormányzat testületi ülésén, helyszín: Budaörs, Víg u. 55.

Jelen vannak: Fancsali G. János elnök, Bokor Sándorné elnökhelyettes, jegyzőkönyv-hitelesítő, valamint dr. Kohlhoffer-Mizser Csilla a Budaörsi Polgármesteri Hivatal Jegyzői Irodája részéről.

Távol van: Fancsali Bence János képviselő

Elnök: Megállapította, hogy a testület 3 tagjából 2 fő jelen van, így az ülés határozatképes. Felteszi szavazásra a napirendi pontokat.

A testület egyhangúlag, **2 igen** szavazattal elfogadta az ülés napirendjeit és az alábbi határozatot hozta:

**6/2020. (II.24.) BÖNÖ sz. határozat**

**Napirend**

1. Budaörsi Örmény Nemzetiségi Önkormányzat 2020. évi költségvetése

**Napirend előtti hozzászólás:** nem volt.

**Napirendek tárgyalása:**

**1. napirendi pont: Budaörsi Örmény Nemzetiségi Önkormányzat 2020. évi költségvetése**

Elnök: ismertette az előterjesztést.

A testület egyhangúlag, **2 igen** szavazattal úgy döntött, hogy elfogadja az előterjesztés szerinti határozati javaslatot és az alábbi határozatot hozta:

**7/2020. (II.24.) BÖNÖ sz. határozat**

**Budaörsi Örmény Nemzetiségi Önkormányzat 2020. évi költségvetése**

1. A Budaörsi Örmény Nemzetiségi Önkormányzat Képviselő-testülete az Önkormányzat 2020. évi költségvetését az 1. – 3. sz. mellékletekben foglalt tartalommal fogadja el.
2. A Képviselő-testület − figyelemmel az államháztartásról szóló 2011. évi CXCV. törvény (a továbbiakban: Áht.) 23. § (2) bekezdés c) pontjában foglalt előírásaira a Budaörsi Örmény Nemzetiségi Önkormányzat 2020. évi költségvetésének

|  |  |  |
| --- | --- | --- |
| költségvetési bevételét | 520 | ezer Ft-ban |
| költségvetési kiadását | 1.574 | ezer Ft-ban |
| költségvetési egyenlegét | * 1.054 | ezer Ft-ban |
| állapítja meg, ezen belül |  |  |
|  |  |  |
| működési költségvetés bevételét | 520 | ezer Ft-ban |
| működési költségvetési kiadását | 1.574 | ezer Ft-ban |
| működési költségvetési egyenlegét | * 1.054 | ezer Ft-ban |
|  |  |  |
| felhalmozási költségvetési bevételét | 0 | ezer Ft-ban |
| felhalmozási költségvetési kiadását | 0 | ezer Ft-ban |
| felhalmozási költségvetési egyenlegét | 0 | ezer Ft-ban |
| állapítja meg. |  |  |

1. A 2. bekezdésben megállapított 1.054 ezer Ft összegű költségvetési hiányt belső finanszírozással, az előző év költségvetési maradványának bevonásával fedez az Önkormányzat.
2. A Budaörsi Örmény Nemzetiségi Önkormányzat Képviselő-testülete az Áht. 34.§. (2) bekezdése, valamint az az államháztartás végrehajtásáról szóló 368/2011 (XII.31.) Kormányrendelet 43/A §. (2) bekezdése alapján felhatalmazza az Elnököt a bevételek és kiadások módosítására, valamint a kiemelt előirányzatok közötti átcsoportosításra.
3. A Képviselő-testület - az első negyedév kivételével – negyedévenként, de legkésőbb a költségvetési beszámoló elkészítésének határidejéig, december 31-i hatállyal módosítja a költségvetési határozatát.
4. A bevételek beszedésekor, a kiadások teljesítésekor lehetőség szerint készpénzkímélő fizetési módokat kell alkalmazni.

Készpénz felvétele, illetve készpénzes kifizetés a házipénztárból kizárólag készlet és kis értékű tárgyi eszköz beszerzésekre, kiküldetési, a 100 e Ft-ot el nem érő reprezentációs kiadásokra, továbbá az egyes kisösszegű szolgáltatási kiadások készpénzben történő teljesítésére engedélyezhető.

Elnök: Miután a napirendi pontokat megtárgyalták, az ülést 10:30-kor bezárta, megköszönve a jelenlétet.

k.m.f.

Bokor Sándorné Fancsali G. János

jegyzőkönyv-hitelesítő elnök